पाएं अपने शहर की ताज़ा ख़बरें और फ्री ई-पेपरडाउनलोड करें
बुधवार को संबलपुर में रिकार्ड 100 लोग वैक्सीन लगाने पहुंचे। 18 से 44 वर्ष के अंत्योदय राशन कार्ड के हितग्राहियों में 18 से 44 वर्ष के लोगों का वैक्सीनेशन का कार्य चल रहा है। लेकिन इसके लिए लोग आगे नहीं आ रहे हैं। इससे स्वास्थ्य अमला व अन्य विभाग के अधिकारी कर्मचारी परेशान हैं। वहीं संबलपुर में बुधवार को 100 लोगों ने टीका लगवाया।
इसका मुख्य कारण ग्राम पंचायत के सरपंच अनिता रावटे, उपसरपंच गौरव चोपड़ा, सचिव बरन आंचला सहित आंगनबाड़ी कार्यकर्ता, मितानिन, वार्ड पंच के द्वारा लगातार संबलपुर में गांव के विभिन्न गलियों में जाकर घर-घर लोगों को वैक्सीनेशन के लिए प्रेरित किया। इसका नतीजा यह रहा कि बुधवार को हाई स्कूल स्थित टीकाकरण केंद्र में 100 लोगों ने टीका लगवाया। वही टीकाकरण केंद्र कोरर में 20 लोगों ने टीका लगवाया। वहीं भानबेड़ा, कच्चे, केंवटी टीकाकरण केंद्र में कोई भी वैक्सीन लगाने नहीं पहुंचा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn